Ingun Christensen

Ingun Christensen (fødd í 1968) er føroyskur rithøvundur uppvaksin í Hósvík í einum tveymálsligum heimi við føroyskari mammu og donskum pápa. Hon er útbúgvin korrespondentur í enskum/týskum og BA/ED í enskum. Áhugin at skriva hevur altíð verið har og sæst aftur í slag av útbúgving og arbeiði, sum hevur fevnt um nógv skrivligt arbeiði, hóast tað meira hevur verið innan tað fakliga.

Sum barn/ung dámdi henni sera væl at skriva, gjørdi sína fyrstu yrking sum tólv ára gomul og setti lag til. Hesi seinastu árini er hon so av álvara farin í gongd við at skriva og dámar ótrúliga væl at sameina hugflog og orðaspæl í kreativari skriving. Fyrstu ferð hon fekk nakað á prent var í blaðnum Kvinna í 2009, har hon skrivaði yrkingina Trælabundin.

 Útgávur 

 Bøkur 
 2015 Rani II - Vár og vónir  (Barnabók)
 2014 Rani I - Ein nýggj byrjan  (Barnabók)
 2013 Eiturkoppaprinsessan  (Barnabók
 2010 Garðvættrarnir gera uppreistur  (Barnabók v/fløgu)  

 Stuttsøgur 
 2014 Ein lítil dukka í reyðum morgunskóm  (Mín Jólabók 2014)
 2013 Jóladunnan  (Mín Jólabók 2013)

 Yrkingar 
 2009 Trælabundin (Kvinna)

Keldur
 BFL 

Bólkur:Føðingar í 1968
Bólkur:Føroyskir rithøvundar
Bólkur:Føroyskir barnabókahøvundar
Bólkur:Føroyskir kvinnuligir rithøvundar